b'\n_START_ARTICLE_\nKristian Thulesen Dahl\n_START_SECTION_\nBaggrund\n_START_PARAGRAPH_\nKristian Thulesen Dahl blev f\xc3\xb8dt i 1969 i Br\xc3\xa6dstrup som s\xc3\xb8n af nu afd\xc3\xb8de overl\xc3\xa6rer Anders Thulesen Dahl og overl\xc3\xa6rer Inge Margrethe Simoni Dahl._NEWLINE_Kristian Thulesen Dahl gik p\xc3\xa5 N\xc3\xb8rre Snede Centralskole 1976-1985, den musik-sproglige linje_NEWLINE_p\xc3\xa5  T\xc3\xb8rring Gymnasium 1985-1988 og aftjente sin v\xc3\xa6rnepligt ved artilleriet i Skive 1988-89. Han blev konstabel af reserven, HA-jur. fra Aalborg Universitet i 1992 og cand.merc.jur. fra Aalborg Universitet i 1995._NEWLINE_Thulesen Dahl er gift med jordemoder Berit Dahl og har tre b\xc3\xb8rn, og bor nu i Thyregod._NEWLINE_Hans bror er Jens Henrik Thulesen Dahl, MF siden Folketingsvalget 2011._NEWLINE_Hans anden bror, Jakob Thulesen Dahl, er rektor p\xc3\xa5 Skanderborg Gymnasium. Hans f\xc3\xa6tter, Niels Thulesen Dahl, er s\xc3\xa6rlig r\xc3\xa5dgiver for udenrigsminister Anders Samuelsen,  han har tidligere arbejdet som journalist ved Altinget.dk og som pressechef for Liberal Alliance og senere Venstre._NEWLINE_F\xc3\xa6tteren udgav i 2009 en biografi om Kristian Thulesen Dahl.\n_START_SECTION_\nDansk Folkeparti\n_START_PARAGRAPH_\nEfter landsm\xc3\xb8det stiftede Thulesen Dahl sammen med Pia Kj\xc3\xa6rsgaard, Poul N\xc3\xb8dgaard og Ole Donner Dansk Folkeparti,_NEWLINE_s\xc3\xa5 han den 6. oktober 1995 blev Folketingsmedlem for det nye parti. Der blev han medlem af hovedbestyrelsen._NEWLINE_Han var Dansk Folkepartis Folketingsmedlem i Vejle Amtskreds til 11. marts 1998, hvor han skiftede til Fyns Amtskreds. I 1998 blev han formand for folketingsgruppen._NEWLINE_Han sad som medlem af Give Byr\xc3\xa5d 1997-2006 og Vejle Kommune 2006-2010._NEWLINE_I Folketinget blev han formand for Finansudvalget fra 2001 til 2011, hvor han blev n\xc3\xa6stformand._NEWLINE_Den 15. september 2012 overtog han Pia Kj\xc3\xa6rsgaards post som partiformand._NEWLINE_Med Thulesen Dahl som formand oplevede partiet en fremgang. Fra en stemmeprocent p\xc3\xa5 12,3% ved  Folketingsvalget 2011 n\xc3\xa5ede partiet en tilslutning p\xc3\xa5 omkring 20% ved meningsm\xc3\xa5linger i efter\xc3\xa5ret 2013._NEWLINE_Ved meningsm\xc3\xa5linger gik partiet fra at have den mindst popul\xc3\xa6re partileder med Pia Kj\xc3\xa6rsgaard i 2011, til at have den n\xc3\xa6stmest popul\xc3\xa6re i september 2013. Kun overg\xc3\xa5et af Lars L\xc3\xb8kke Rasmussen._NEWLINE_Ved en m\xc3\xa5ling udgivet i slutningen af september 2013 overgik han L\xc3\xb8kke Rasmussen._NEWLINE_Ved folketingsvalget den 18. juni 2015 opn\xc3\xa5ede Dansk Folkeparti 741.746 stemmer (21,1% af de afgivne stemmer) og fik 37 mandater i Folketinget. Partiet blev det n\xc3\xa6stst\xc3\xb8rste i Folketinget, kun overg\xc3\xa5et af Socialdemokratiet.\n_START_SECTION_\nTillidshverv\n_START_PARAGRAPH_\nIndtil 1994 var Thulesen Dahl byr\xc3\xa5dsudpeget bestyrelsesrepr\xc3\xa6sentant i boligforeninger og repr\xc3\xa6sentantskabsmedlem i AMU-centeret i Aalborg._NEWLINE_Han har v\xc3\xa6ret medlem af Danmarks Nationalbanks repr\xc3\xa6sentantskab siden 2001.'